Järgnevalt kirjutan lähemalt Joss Whedon'i ("Buffy the Vampire Slayer", "Dollhouse") võrratult paeluvast, aga osalt USA telepubliku, osalt telekanal FOX'i süül(*) kriminaalselt lühikese elueaga sarja FIREFLY pooleteisetunnisest  pilootosast "Serenity".     (*) Omast käest justkui mäletaksin mingisugust juttu, et eetrisse jõudis vaid seitse episoodi ühtekokku neljateistkümnest, aga Wikipedia väidab hoopis, et ära näidati üksteist ning seejärel sari katkestati. Olgu nii. Enneaegne cancel polnud aga ainus viis, mil moel aastaid tagasi sarja solgutati. Ka episoodide järjekord aeti põhimõtteliselt segamini ning näiteks alljärgnev "Serenity" lasti eetrisse sootuks viimaste episoodide seas, kuna FOX'i  juhtkond soovis pilootosaks hoopis järgnevat episoodi pealkirjaga "The Train Job". Ühesõnaga täielik fiasko. Irooniliselt ei oska ma aga isegi öelda, mis järjekorras omal ajal, vähemalt 4-5 aastat tagasi, FIREFLY esimest korda ära kaetud sai. Võimalik, et - arvestades mu üleüldisi teadmisi neist asjust tol ajal - minagi võisin esimese ropsuga kõike vales järjekorras näha. Aga oli see nii või mitte, nüüd saab see viga igal juhul parandatud.  Niisiis, keda huvitab...